**Körösvölgy Üdülő**

**Vendégtájékoztató**

Isten hozta a Körösvölgy Üdülőben!

 A Viharsarok szélén, a festői Szanazug szívében van egy hely, ahová megérkezve a békesség, a csend és a nyugalom mint apró szívdobogás fogadja az ide látogató vándort. A Körösvölgy Üdülő lehetőséget kínál a lélekben való megtöltekezésre, pihenésre természetközeli környezetben: üdülőnk szinte közvetlenül a Körös partján helyezkedik el, mindemellett pedig elcsendesedhetünk az üdülőt körülölelő erdő sűrűjében, ahol rácsodálkozhatunk Isten teremtői nagyságára. Nem véletlen tehát, hogy a Körösvölgy Üdülő nevet kapta e hely. Isten közelségében, az Ige fényében, a természet lágy ölén valóban felüdülés eltölteni néhány napot, megtapasztalva azt a boldogságot, amelyben az énekesmadarak hangja, a tücskök muzsikája, a szél érintése és a Körös zúgása mind Isten dicsőségét hirdetik.

A Körösvölgy Üdülő ideális helyet biztosít gyülekezeti csoportok fogadására, ifjúsági alkalmak lebonyolítására, valamint családok, túrázók számára, munkahelyi és céges csapatépítő alkalmak megtartására, hiszen 70 fő befogadására alkalmas közösségi térrel rendelkezik. Akár esküvők és egyéb rendezvények helyszínéül is szolgálhat. Összesen 11 szoba található az üdülőben 27 férőhellyel, szükség szerint 8 darab pótágy is rendelkezésre áll. A szobák felosztása a következőképp alakul: 5 kétágyas szoba, 5 háromágyas szoba, továbbá 1 négyágyas szoba biztosítja szállóvendégeink kényelmét; minden szobához külön mosdó és zuhanyzó tartozik.

A Körösvölgy Üdülő saját gépjármű parkolóval rendelkezik; túrázók és kirándulók számára 27 darab kerékpár áll rendelkezésre, valamint kenu használatára is van lehetőség. Vendégeink ízléses büfében töltekezhetnek testileg, egy finom kávé és egy jó beszélgetés mellett pedig lelkileg az üdülő hatalmas, Körösre néző teraszán.

*„Aki mást felüdít, maga is felüdül.” (Péld 11, 25)*

*Szeretettel várjuk a Körösvölgy Üdülőbe!*

**Az alábbiakban fontos információk olvashatóak az üdülő működésével, házirendjével kapcsolatosan:**

Érkezési idő: 14.00 órától

Távozási idő: 10.00 óráig

Amennyiben később érkezne, kérjük, jelezze felénk a +36205433976 telefonszámon! Amennyiben nem rendelkezik előzetes foglalással a vendég, úgy bejelentkezéskor azonnali fizetéssel foglalhatja el a szobát.

Vendégeink részére lehetőséget biztosítunk korai érkezésre és késői távozásra – telítettség függvényében is –, ami külön térítés ellenében lehetséges.

A bejelentőlapot kérjük pontosan kitölteni, hogy az önkormányzat idegenforgalmi adóra vonatkozó előírásainak eleget tudjunk tenni.

Korai kijelentkezés esetén kérjük, hogy az elutazás előtti napon a számlát szíveskedjen kiegyenlíteni a recepción.

**Látogatók**

Látogató fogadási szándékát kérjük, jelezze előre a recepción!

A szobákban csak a bejelentkezett szállóvendégeink tartózkodhatnak. Kérjük, hogy privát vendégeit a szálloda teraszán vagy a közösségi helyiségekben fogadja.

**Kulcs**

Szállodánkból való kijelentkezéskor, elutazáskor kérjük, hogy a szoba kulcsait a recepción szíveskedjenek leadni! Kulcs elvesztése esetén a vendég köteles megfizetni annak árát. Pótkulcs kaució ellenében a recepción igényelhető.

**Recepció**

9.00 és 18.00 óra között biztosítunk recepciós szolgálatot.

**Ki- és bejárás menete**

A vendégek részére saját szobakulcsot biztosítunk, melyet bármely időpontban tudnak használni. A dupla üveges bejárat 6.00 és 21.00 óra között folyamatos nyitvatartással működik. Ettől eltérő távozást és érkezést kérjük, előre egyeztesse a szolgálatban lévő személyzettel!

**Fizetési módok**

A fizetés történhet készpénzzel (HUF és EURO), hitelkártyával, előreutalással (elfogadunk: VISA, Eurocard, Mastercard, Maestro, Amex, OTP kártyát). Számlaigényét kérjük, előre jelezze!

**Internet**

Szélessávú internet elérhető az üdülő minden helyiségében.

**Televízió**

A szobákban, valamint a bejárati közösségi helyiségben elhelyezett televízión előre programozott csatornák foghatók.

**Étkezés**

Az üdülő büféreggelit biztosít vendégeinek. Egyéb éttermi szolgáltatást is (ebéd, vacsora) igénybe lehet venni. Erre vonatkozó igényeket a szolgáltatást megelőző nap 10.00 óráig jelezni szükséges. Az étteremből tilos ételt kivinni (előzetes egyeztetés alapján, külön térítés ellenében van elvitelre, csomagolásra lehetőség).

A reggeliztetés 7.00 és 10.00 óra között, svédasztalos formában történik.

Ebéd 12.00 és 14.00 óra között vehető igénybe.

Vacsora 17.00 és 18.30 között vehető igénybe.

**Gyermekágy**

A recepción 2 éves korig térítésmentesen igényelhető. Üdülőnk gyermekbarát, ezért a kisgyermekekkel érkező családok részére különféle felszereléseket tudunk biztosítani (fürdetőkád, etetőszék).

Felhívjuk a szülők figyelmét – a gyermekek biztonsága érdekében – a fokozott szülői felügyeletre! Gyermek által okozott kárt a szülő köteles megtéríteni!

**Éjszakai pihenés**

Kérjük, hogy 22.00 óra után, a vendégek nyugalmának megőrzése érdekében a zajos tevékenységektől tartózkodjanak!

**Értékmegőrzés**

A szobában tartott értékekért az üdülő felelősséget nem vállal. A recepción központi széf ingyenesen vehető igénybe.

**Varrókészlet**

Varrókészlet a recepción igényelhető.

**Szobaszolgálat**

A recepción igényelhető extra takaró, pléd, kis párna, nagy párna.

**Takarítás**

Üdülőnkben a napi takarítás 11.00 és 15.00 óra között történik. Amennyiben a vendég nem kér takarítást, úgy kérjük, a recepción jelezze azt.

**Hajszárító**

Az üdülő recepcióján lehetőség van hajszárító igénylésére.

**Törölköző**

A törölközőket az energia megtakarítására való tekintettel 3 nap után, a fürdőszoba padlójára ledobott törölközőket automatikusan cseréljük. A törölközők napi cseréje külön kérésre, díjazás ellenében lehetséges.

**Ágynemű cseréje**

Hetente 1-2 alkalommal cseréljük az ágyneműhuzatokat. Napi csere külön térítés ellenében lehetséges. Amennyiben a tisztasággal vagy egyéb problémával kapcsolatosan hibát észlel, kérjük, azonnal jelezze recepciónkon, hogy az Önök kényelme érdekében mielőbb tudjuk orvosolni és elhárítani a hibát, illetve hiányosságot!

**Háziállatok**

Üdülőnkbe kis állatok nem hozhatóak!

**Boríték, levélpapír, íróeszköz, jegyzettömb**

Vendégeink kérésre biztosítunk. Forduljon bátran a recepcióhoz!

**Cipőápolás**

A recepción igényelhetők cipőtisztító eszközök.

**Fűtés, hűtés**

Az épület Fan Coil rendszerben működik, így szobánként szabályozható akár a fűtés, akár a légkondicionálás. A készülék bezárt nyílászárók mellett üzemeltethető. A szobából való távozás esetén kérjük kikapcsolt állapotban hagyni ezeket az eszközöket!

**Parkolás**

Kamerával megfigyelt parkolónkban, illetve az udvarban lehetséges; parkolásnál kérjük, ügyeljenek a parkolóhelyek minél jobb kihasználására.

**Kamerarendszer**

Vendégeink biztonsága érdekében épületünk közösségi tereiben, a folyósokon, továbbá a parkolókban, a külső utcafrontokon, valamint az épület hátsó zárt udvarában kamerarendszer működik.

**Kerékpár**

Külön térítés ellenében bérlési igényét a recepción jelezze!

**Károkozás**

Kérjük, vigyázzanak az üdülő berendezéseire, tárgyainak épségére, azokat rendeltetésszerűen használják.

A dekorációs célt szolgáló tárgyakat kérjük, ne vegyék el a helyükről! Szándékos vagy gondatlan károkozás esetén a károkozó személy kártérítési felelősséggel tartozik, melyről írásos feljegyzés készül.

**Műszaki szolgáltatás**

Amennyiben a szobában műszaki hibát észlel, kérjük, a recepción jelezze!

**Talált tárgyak**

Talált tárgyakkal kapcsolatban a recepción lehet érdeklődni.

**Fénymásolás, nyomtatás**

A recepción vehető igénybe. Kérjük, ott tájékozódjon a feltételekről!

**Tűzjelző**

Üdülőnkben porral oltó készülékek kerültek elhelyezésre minden épületszinten. Minden helyiség rendelkezik füstjelzővel, ezért fokozott figyelmet kérünk a szóróanyagok használatánál (például, hajlakk, parfüm)!

Tűz esetén kérjük, hogy a szobaajtó belső oldalán kifüggesztett menekülési útvonal szerint keresse meg a legközelebbi vészkijáratot, és mielőbb hagyja el a szálló épületét!

**Védjük együtt környezetünket**

Kérjük, hogy csak annyi energiát és vizet használjon, amennyi komfortérzetéhez szükséges.

**Vendég észrevétel**

Kérjük, minden észrevételét jelezze felénk, mert ezzel segíti munkánkat! Észrevételeit közölheti személyesen a recepción vagy e-mailben. Minden észrevételt köszönünk!

Amennyiben negatív észrevétele van, kérjük, azt mielőbb jelezze felénk még az üdülőben tartózkodáskor, hogy mielőbb tudjuk orvosolni a kellemetlenséget.

A szálló rendelkezik Panaszkezelési szabályzattal.

**Bankautomata**

Az üdülőhöz legközelebb eső bankautomata a gyulai úti OTP Bank.

**Csomagmegőrzés**

Recepciónk mellett privát helyiségben biztonságos csomagmegőrző szolgáltatást nyújtunk érkező és távozó vendégeink részére.

**Dohányzás**

Az üdülő épületében, szobáiban tilos a dohányzás! Dohányozni kizárólag az arra kijelölt helyeken lehetséges. Tilos helyen történő dohányzás, károkozás anyagi felelősséggel jár.

**Elsősegély**

Üdülőnk recepcióján elsősegély készlet található, amely segítséget nyújt a sérülések gyors ellátása érdekében. Amennyiben a probléma tartósan fennáll és a fájdalom nem szűnik, úgy kérje recepciónk segítségét!

**Segélyhívó**

112 (mentő, tűzoltó, rendőrség)

**Elektromos áram**

Szállónk elektromos hálózatának működése: 220 V/50 Hz.

**Látnivalók, programok**

Ezzel kapcsolatos aktuális információkat a recepción kaphatnak.

*Jó pihenést és kellemes időtöltést kíván a Körösvölgy Üdülő személyzete!*